text: [{"text_idx": "#000002", "text": "Maayong balita alang sa mga elementary pupils dinhi sa dakbayan sa Baybay!"}, {"text_idx": "#000003", "text": "Nagdalit karon ang Visca Foundation Elementary School kun VFES og mga academic ug skills development classes alang sa mga magtutungha ning dakbayan aron mahimong mas mahinungdanon ang ilang summer break."}, {"text_idx": "#000005", "text": "Atol sa DYDC Special Talk Radio Program kagahapon, gibutyag ni VFES Principal Ms. Corine Sacro nga gipahigayon nila ang maong summer classes aron mas matabangan pa ang mga kabataan sa pagdebelop sa ilang mga talento sa pagsayaw, pagkanta, pagbuhat og arts, ug pagpatukar og gitara."}, {"text_idx": "#000006", "text": "Ang ilang academic classes usab makatabang sa mga kabataan nga nag-edad og tres anyos pataas nga makahibalo sa pagbasa og pagsuwat ug mas madebelop pa ang kaalam sa mga elementary pupils sa Math."}, {"text_idx": "#000007", "text": "Sa iyang bahin, gibutyag ni VFES Teacher Ms. Daisy Telen nga nagsugod na ang registration alang sa Summer Fun Class diin P500 lang ang registration fee. Ang kinatibuk-ang balayrunon sa matag estudyante muabot og P2000 lakip na niini ang registration fee."}, {"text_idx": "#000008", "text": "Nasayran nga ang academic classes idumala sa mga magtutudlo sa VFES samtang ang mga skills development classes idumala sa mga eksperto gikan sa Visayas State University."}, {"text_idx": "#000010", "text": "Gipasabot usab ni Ms. Telen nga ang Art ug Guitar Classes abli sa mga estudyante nga anaa sa gawas sa VSU. Tungod kay face-to-face ang mga klase, gisiguro ni Telen nga nagsunod ang VFES sa mga health protocols aron masiguro ang kabataan batok sa COVID-19. Sa katapusan sa klase, adunay ipahigayon nga recital ang mga entrante."}, {"text_idx": "#000012", "text": "17 ka Licensed Laboratories sa nasud adunay katakus sa pagpahigayon sa Real-Time RT-PCR alang sa COVID-19"}, {"text_idx": "#000014", "text": "Mga sakit sa humay ug mga insektong muatake niini, gipahibaw sa mga mag-uuma sa Abuyog"}, {"text_idx": "#000017", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000018", "text": "PhilRootcrops nakadawat og accreditation gikan sa Bureau of Plant Industry isip plant nursery operator"}, {"text_idx": "#000020", "text": "VSU nakuha ang pinakataas nga lebel sa AACCUP institutional accreditation"}, {"text_idx": "#000021", "text": "Mga bandera sa international partners sa VSU, gi-bida atol sa flag raising ceremony"}, {"text_idx": "#000023", "text": "IHK, gisaulog ang ika-kwarentay sais nga anibersaryo pinaagi sa usa ka outreach program"}, {"text_idx": "#000024", "text": "VSU, subling nag-top sa VetMed licensure exam"}]